شوکت علی (گلوکار)

**شوکت علی **  (ولادت: 3 مئی 1944ء - وفات: 2 اپریل 2021ء) جن کو **شوکت علی خان** کے نام سے بھی جانا جاتا ہے، پاکستان کے ایک لوک گلوکار تھے۔ 1990ء میں صدر پاکستان نے انھیں تمغائے حسن کارکردگی سے نوازا۔

## ابتدائی زندگی اور کیریئر
شوکت علی ضلع گجرات (جو اب نئے ضلع منڈی بہاء الدین پنجاب، پاکستان میں آتا ہے) ملکوال میں فنکاروں کے ایک خاندان میں 3 مئی 1944ء کو پیدا ہوئے۔ شوکت علی نے 1960ء کی دہائی میں، جب کالج میں تھے، تب سے گانا شروع کیا۔ جب بھی شوکت علی کو مدد کی ضرورت پڑی تو انھوں نے اپنے بڑے بھائی عنایت علی خان سے مدد لی۔ شوکت علی کو پاکستانی فلمی دنیا میں ایک مشہور میوزک ڈائریکٹر ایم اشرف نے اپنی پنجابی فلم تیس مار خان (1963ء) میں ایک پس پردہ گلوکار کے طور پر متعارف کرایا تھا۔

شوکت علی نے 1960ء کی دہائی کے آخر سے، غزل اور پنجابی لوک گیت پیش کیے۔ ایک لوک گلوکار کی حیثیت سے، شوکت علی نہ صرف پنجاب، پاکستان بلکہ پنجاب، بھارت میں بھی مشہور ہیں۔ شوکت علی نے برطانیہ، کینیڈا اور امریکہ سفر کیا اور وہاں پر کارکردگی کا مظاہرہ کیا۔

شوکت علی پاکستانی گلوکار عمران شوکت علی، امیر شوکت علی اور محسن شوکت علی کے والد ہیں۔

## ایوارڈ اور پہچان
* 1990ء میں صدر پاکستان نے تمغائے حسن کارکردگی سے نوازا
## مشہور گیت
* سیف الملوک (میاں محمد بخش)
* ہیر وارث شاہ (وارث شاہ)
* ساتھیو ! مجاہدو ! جاگ اٹھا ہے سارا وطن
* لعل میری پت
* مرشد میرا نادر علی شاہ ہے
* توں وی حق دا ولی
* ساڈے یار نے بنھ لیے سہرے
* تیری میری ایہ ازلاں دی یاری
* کیوں دور دور رہندے او
* کدی تے ہَس بول وے
* چھلا
* جگا
* ماݨ
* جنت دا پڑچھاواں

## وفات
2 اپریل 2021ء کو بعمر 77 برس لاہور میں بعارضہ جگر وفات پاگئے۔

## اثر انگیزی
شوکت علی کا شمار ان گلوکاروں میں ہوتا ہے جنھوں نے پاکستانی لوک ورثے، خاص طور پر پنجابی لوک موسیقی کو نہ صرف ایک نئی شناخت دی بلکہ اسے عالمی سطح پر بھی روشناس کروایا۔ ان کی آواز کی گونج میں صدیوں پرانی ثقافت، دیہی اور شہری زندگی کا میل اور لوک داستانوں کا بھرپور رنگ سنائی دیتا تھا۔ ان کے گانے صرف موسیقی نہیں تھے بلکہ ایک ثقافتی بیانیہ، ایک داستان اور ایک جذباتی تسلسل تھے جنھوں نے انھیں عوامی سطح پر بے مثال مقبولیت عطا کی۔ شوکت علی نے اپنے فنی سفر میں نہ صرف روایت کو اپنایا بلکہ اسے ڈرامائی انداز، بھرپور سُروں اور مخصوص ادائیگی کے ساتھ اس انداز میں پیش کیا کہ سامعین ہر محفل میں ان کی آواز کو پہچان لیتے تھے۔ ان کے گائے ہوئے کلام میں ’’ہیر وارث شاہ‘‘، ’’سیف الملوک‘‘ اور ’’کافی‘‘ جیسی اصناف شامل تھیں جن میں انھوں نے کلاسیکی اور لوک موسیقی کے امتزاج کو ایک نئے طرز میں پیش کیا۔ ان کی آواز میں وطن دوستی اور روحانی کیفیت دونوں کا امتزاج پایا جاتا تھا، جس کی ایک واضح مثال ان کے مقبول ملی نغمے ’’ساتھیو مجاہدو‘‘ میں دیکھی جا سکتی ہے جس نے 1971ء کی جنگ کے دوران اہل پاکستان کے جذبے اور حوصلے کو نئی توانائی دی۔ ان کی موسیقی کا اثر صرف پاکستان تک محدود نہیں رہا بلکہ بھارت، مشرق وسطیٰ، یورپ اور شمالی امریکا میں ہونے والے متعدد کنسرٹس میں بھی انھوں نے سامعین کو اپنے فن سے متاثر کیا۔ ان کی یہی عالمی پزیرائی ثابت کرتی ہے کہ ان کا فن صرف علاقائی حدود کا نمائندہ نہیں بلکہ پوری برصغیر کی مشترکہ موسیقی روایت کا حصہ تھا۔ موسیقی کے محققین کے مطابق شوکت علی نے لوک موسیقی کو صرف محفوظ نہیں کیا بلکہ اسے نئی معنویت، نئی آواز اور نئی شناخت دی۔ وہ نوجوان فنکاروں کے لیے ایک ادارے کی حیثیت رکھتے تھے اور ان کے فنی انداز کو آج بھی کئی معروف گلوکار اپنی پیشکاری میں نمونہ بناتے ہیں۔ ان کا فن، ان کی آواز اور ان کی محنت پاکستان کی موسیقی تاریخ میں ہمیشہ ایک مضبوط اور روشن حوالہ کے طور پر موجود رہے گی۔

## حوالہ جات

زمرہ:اکیسویں صدی کے پاکستانی گلوکار
زمرہ:اکیسویں صدی کے گلوکار
زمرہ:اکیسویں صدی کے مرد گلوکار
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی فلمی گلوکار
زمرہ:پاکستانی لوک گلوکار
زمرہ:پنجابی زبان کے گلوکار
زمرہ:پنجابی شخصیات
زمرہ:پنجابی گلوکار
زمرہ:تمغائے حسن کارکردگی وصول کنندگان
زمرہ:ضلع منڈی بہاؤالدین کی شخصیات
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:2021ء کی وفیات
زمرہ:1944ء کی پیدائشیں
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
زمرہ:اکیسویں صدی کے مرد پاکستانی گلوکار